《题陈子新所藏云山小景渔矶二士》
宋代·家铉翁

道人胸次绝尘滓，能得工夫无尽意。
醉中引兴春山青，醒来弄尽秋风起。
晦明变幻在毫端，倏忽烟波几千里。
少年我尝识其人，不见于今垂五纪。
此图似是夫君笔，余子纷纷溟涬耳。
黄沙苍茫雪苑冬，旅窗展玩万虑空。
恍如身在苕源东，摄衣步上云山最高峰。
二客追随不能及，相与指点平沙明月中。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。